**Zmluva o poskytnutí služieb č. xxx/2022.**

uzatvorená v zmysle § 269 ods. 2 zák. č. 513/1991 Zb. Obchodného zákonníka v znení neskorších predpisov a zákona 343/2015 Z. z. o verejnom obstarávaní a o zmene a doplnení niektorých zákonov.

(ďalej ako „**Zmluva**“)

**Zmluvné strany:**

**Objednávateľ:**

Názov: **Banskobystrický samosprávny kraj**

Sídlo: Námestie SNP 23, 974 01 Banská Bystrica

Zastúpený: Ing. Ján Lunter, predseda BBSK

IČO: 37828100

DIČ: 2021627333

Bankové spojenie: Štátna pokladnica, Radlinského 32, 810 05 Bratislava

Číslo účtu IBAN: SK98 8180 0000 0070 0067 2714

Kontaktná osoba: Ing. Róbert Jány

tel.: +421 948 911 362

e-mail: robert.jany@bbsk.sk

(ďalej ako „**Objednávateľ**“)

a

**Poskytovateľ:**

Názov:

Sídlo:

IČO:

DIČ:

IČ DPH:

Zastúpený:

Bankové spojenie:

Číslo účtu IBAN:

Kontaktná osoba: meno priezvisko, tel.: , e-mail:

(ďalej ako „**Poskytovateľ**“)

(Poskytovateľ a Objednávateľ spolu ako „**Zmluvné strany**“ a každý samostatne aj ako „**Zmluvná strana**“)

**Čl. I**

# Preambula

## Táto Zmluva je uzavretá na základe verejného obstarávania, ktoré uskutočnil Objednávateľ, ako výsledok zadávania zákazky s nízkou hodnotou podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, vyhlásenej oznámením o vyhlásení verejného obstarávania zverejneného vo Vestníku verejného obstarávania č. ...... dňa ...... pod zn. oznámenia ...... na predmet zákazky **Rozvoj governance a úrovne informačnej a kybernetickej bezpečnosti v BBSK,** v rámci projektu č. NFP311070BLC5 a jeho náväznosti na plnenie výzvy č. OPII-2021/7/16-DOP.

## Poskytovateľ musí byť počas celej platnosti a účinnosti Zmluvy držiteľom platných certifikátov pre oblasť súvisiacu s predmetom Zmluvy vydaných nezávislou inštitúciou, ktorými sa potvrdzuje splnenie požiadaviek na:

## systém riadenia informačnej bezpečnosti v zmysle požiadaviek normy ISO 27 001

## Predmet Zmluvy je spolufinancovaný z nenávratného finančného príspevku poskytnutého zo zdrojov  Európskeho fondu regionálneho rozvoja v rámci Operačného programu Integrovaná infraštruktúra :

## Prioritná os: 7. Informačná spoločnosť.

## Špecifický cieľ: 7.9 Zvýšenie kybernetickej bezpečnosti v spoločnosti.

## Kód výzvy: OPII-2021/7/16-DOP.

## Názov projektu: Rozvoj governance a úrovne informačnej a kybernetickej bezpečnosti v BBSK.

## Kód projektu: NFP311070BLC5.

## Poskytovateľ sa zaväzuje, že bude dodržiavať príslušné bezpečnostné opatrenia aplikovateľné pre plnenie tejto Zmluvy stanovené vyhláškou Úradu podpredsedu vlády Slovenskej republiky pre investície a informatizáciu č. 179/2020 Z. z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy a bezpečnostné požiadavky platné ku dňu účinnosti Zmluvy špecifikované v Metodike pre systematické zabezpečenie organizácií verejnej správy v oblasti informačnej bezpečnosti (ďalej len „Metodika zabezpečenia“), alebo v dokumente, ktorým bude nahradená; Metodika zabezpečenia je dostupná na <https://www.csirt.gov.sk/wp-content/uploads/2021/08/MetodikaZabezpeceniaIKT_v2.1.pdf>**.**

## Poskytovateľ sa ďalej zaväzuje pri plnení Zmluvy dodržiavať všetky relevantné všeobecne záväzné právne predpisy v rozsahu potrebnom pre plnenie tejto Zmluvy, najmä:

## Zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov (ďalej len „Zákon o ITVS“),

## Vyhlášku Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v znení neskorších predpisov (ďalej len „Vyhláška č. 78/2020“),

## Vyhlášku Úradu podpredsedu vlády Slovenskej republiky pre investície a informatizáciu č. 179/2020 Z. z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy v znení neskorších predpisov (ďalej len „Vyhláška č. 179/2020“),

## Vyhlášku Úradu podpredsedu vlády Slovenskej republiky pre investície a informatizáciu č. 85/2020 Z. z. o riadení projektov (ďalej len „Vyhláška č. 85/2020“),

## Zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „Zákon o KB“),

## Vyhlášku Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení,

## Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov,

## Zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „Zákon o ochrane osobných údajov“),

## Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.

## Poskytovateľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „**Zákon o RPVS**“). Poskytovateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Poskytovateľ je povinný na požiadanie Objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností Poskytovateľa podľa tohto ustanovenia Zmluvy je jej podstatným porušením a zakladá právo Objednávateľa na odstúpenie od tejto Zmluvy s právnymi účinkami ukončenia Zmluvy ex tunc, a/alebo právo Objednávateľa požadovať od Poskytovateľa zaplatenie zmluvnej pokuty vo výške ceny dohodnutej podľa tejto Zmluvy, čím nie je nijako dotknutý nárok Objednávateľa požadovať od Poskytovateľa náhradu škody vzniknutej Objednávateľovi v dôsledku nesplnenia vyššie uvedených povinností Poskytovateľa. Zmluvné strany prehlasujú, že výšku zmluvnej pokuty považujú za primeranú, pretože prihliadali na hodnotu a význam touto zmluvnou pokutou zabezpečovanej zmluvnej povinnosti. Objednávateľ je oprávnený odstúpiť od Zmluvy aj v nasledujúcich prípadoch:

* + 1. dňom právoplatného rozhodnutia registrujúceho orgánu o výmaze Poskytovateľa alebo niektorého subdodávateľa Poskytovateľa podľa § 12 Zákona o RPVS,
    2. dňom právoplatného rozhodnutia registrujúceho orgánu o  pokute uloženej Poskytovateľovi podľa § 13 ods. 2 Zákona o RPVS,
    3. ak je Poskytovateľ - partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta Zákona o RPVS),
    4. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.

V prípade, že nie je splnená povinnosť podľa § 11 ods. 2 Zákona o RPVS, alebo ak je Poskytovateľ v omeškaní so splnením povinnosti podľa § 10 ods. 2 tretej vety citovaného zákona, nie je Objednávateľ v omeškaní, ak z tohto dôvodu neplní, čo mu ukladá táto Zmluva. V prípade, že Objednávateľ nevyužije právo odstúpiť od Zmluvy v zmysle § 15 ods. 1 Zákona o RPVS, má právo na zaplatenie zmluvnej pokuty zo strany Poskytovateľa vo výške 20% z celkovej hodnoty plnenia podľa tejto Zmluvy.

## Zmluvné strany sa zaväzujú pri plnení predmetu Zmluvy dodržiavať princíp nediskriminácie a rovnosti mužov a žien tak, aby nedochádzalo k zvýhodneným podmienkam pre akúkoľvek skupinu osôb pri výbere a odmeňovaní zamestnancov. Pri výbere administratívnych a odborných kapacít zapojených do riadenia a realizácie projektu bude dodržaný princíp rovnosti mužov a žien a princíp nediskriminácie tak, aby nedochádzalo k horizontálnej alebo vertikálnej rodovej segregácii. V rámci mzdového ohodnotenia administratívnych a odborných kapacít nebude dochádzať k nerovnému odmeňovaniu za rovnakú prácu na základe pohlavia alebo príslušnosti k akejkoľvek znevýhodnenej skupine osôb.

**Čl. II.**

# Predmet Zmluvy

## Predmetom tejto Zmluvy je poskytnutie nasledovných služieb Poskytovateľa pre Objednávateľa (ďalej len „**Služb**y“):

## Prevedenie komplexnej Analýzy informačnej bezpečnosti a kybernetickej bezpečnosti prevádzky IT sieťových služieb a systémov BBSK vrátane dizajnu (ďalej len „**Analýza***“*) v rozsahu podľa špecifikácie uvedenej **v Prílohe č.1. Zmluvy - Technická špecifikácia služby** vrátane príslušnej dokumentácie **(ďalej len Príloha č.1)**.

## Customizácia, programovanie komunikačného interfejsu a implementácia modulu „MIRRI-CMRKB“ pre monitorovanie a riadenie bezpečnostných incidentov v rozsahu: analýza, implementácia, testovanie a nasadenia modulu projektu vrátane príslušnej dokumentácie (ďalej len „**Implementácia**“).

**Čl. III.**

# Čas, miesto a spôsob plnenia Zmluvy

## Zmluva sa uzatvára na dobu určitú maximálne 15 mesiacov od účinnosti tejto Zmluvy, alebo do doby splnenia zmluvných povinností zo strany Poskytovateľa.

## Služby, ktoré sú predmetom tejto Zmluvy, budú realizované v nadväzujúcich etapách v rozsahu Prílohy č.1 a 2 tejto Zmluvy:

## Analýza

## Implementácia.

## Poskytovateľ sa zaväzuje dodať a odovzdať Služby za Analýzu a Implementáciu ako celok v nižšie uvedených míľnikoch a v súlade s Prílohou č. 2 Harmonogram:

## Fázu **Analýza** ukončiť najneskôr do **5 (päť) mesiacov** od nadobudnutia účinnosti tejto Zmluvy, v súlade s Prílohou č. 1 a 2 tejto Zmluvy;

## V rámci fázy **Implementácia** v zmysle prílohy č. 1 a 2 tejto Zmluvy odovzdať Službu v tejto etape vrátane príslušnej dokumentácie najneskôr **do 15 (pätnásť)** mesiacov od nadobudnutia účinnosti tejto Zmluvy.

## Služby je Poskytovateľ oprávnený vykonávať v prípade potreby v sídle Objednávateľa, ako aj vo svojom sídle, prípadne na inom vhodnom mieste podľa uváženia Poskytovateľa. Miestom dodania Služieb je sídlo Objednávateľa.

## Za deň odovzdania Služby (ďalej ako „**Deň odovzdania Služby**“) sa pre účely tejto Zmluvy rozumie splnenie predmetu Zmluvy Poskytovateľom s tým, že Poskytovateľ vyhotoví záverečný protokol (ďalej len „**Záverečný protokol**“), ktorého podpísaním Zmluvnými stranami sa má za to, že Služba bola riadne dokončená a odovzdaná Poskytovateľom a prevzatá zo strany Objednávateľa. Záverečný protokol bude vyhotovený pre časť Analýza, aj pre časť Implementácia.

## Poskytovateľ je povinný dodať Objednávateľovi najneskôr súčasne s dodaním Služby dokumentáciu minimálne v súlade a v rozsahu so špecifikáciou Služieb podľa prílohy č. 1 Zmluvy.

* 1. Dokumentácia podľa prílohy č. 1 Zmluvy, ktorá je súčasťou dodania Služby, bude akceptovaná

nasledovne:

* + 1. Objednávateľ je oprávnený zaslať pripomienky k dokumentácii v dohodnutom formáte v lehote do 10 kalendárnych dní odo dňa jej odovzdania Objednávateľovi;
    2. Poskytovateľ je povinný pripomienky odborne posúdiť a upraviť dokumentáciu v súlade so vznesenými pripomienkami v lehote do 10 kalendárnych dní a opätovne ich dodať Objednávateľovi.

**Čl. IV.**

# Cena a platobné podmienky

## Zmluvná cena za poskytovanie Služieb podľa Zmluvy je stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a v súlade s výsledkom verejného obstarávania a to vo výške XXX.XXX,XX EUR bez DPH (slovom ............. EUR bez DPH) (ďalej ako „**Cena za Služby**“).

## **Cena za Služby** je:

Celková cena bez DPH **XXX.XXX,XX Eur**

DPH 20 % XXX.XXX,XX Eur

Celková cena s DPH **XXX.XXX,XX Eur**

(slovom XXX tisíc Eur) (ďalej ako „Cena za Služby“).

## Cena za Služby sa skladá z cien jednotlivých častí Služieb, podľa čl. II tejto Zmluvy. Rozpočet za realizáciu Služieb je uvedený v Prílohe č. 4 tejto Zmluvy. Detailný položkový rozpočet plnenia predmetu Zmluvy doloží poskytovateľ najneskôr k podpisu tejto Zmluvy.

## Cena za Služby v zmysle tejto Zmluvy je konečná. V Cene za Služby sú zahrnuté všetky náklady a výdavky Poskytovateľa spojené s poskytovaním Služieb v zmysle tejto Zmluvy.

## Objednávateľ uhradí **Cenu za** **Služby** prevodným príkazom, bez preddavkov, po častiach na základe čiastkových faktúr vystavených Poskytovateľom na Objednávateľa po riadnom vykonaní a prevzatí jednotlivých častí Služby alebo plnení predmetu Zmluvy v termínoch podľa Zmluvy nasledovne:

30% z Ceny za Služby po Dni odovzdania Služby v časti Služby Analýza a

70% z Ceny za Služby po Dni odovzdania Služby v časti Služby Implementácia.

## Splatnosť vystavených faktúr je Zmluvnými stranami dohodnutá na **60 dní od dátumu ich doručenia Objednávateľovi**. Faktúra musí spĺňať náležitosti uvedené v § 72 ods. 2 zákona č. 222/2004 Z. z. o dani z pridanej hodnoty v znení neskorších predpisov. Ak vystavená a Objednávateľovi doručená faktúra nebude obsahovať náležitosti stanovené osobitným predpisom, Objednávateľ má právo vrátiť faktúru do termínu jej splatnosti späť Poskytovateľovi na prepracovanie. Oprávneným vrátením faktúry prestáva platiť pôvodná lehota splatnosti. Nová lehota splatnosti začína plynúť odo dňa doručenia opravenej faktúry Objednávateľovi.

## Objednávateľ týmto v zmysle zákona č. 222/2004 Z. z. o dani z pridanej hodnoty v platnom znení udeľuje Poskytovateľovi súhlas na to, aby mu za dodané služby alebo tovar vystavoval faktúru v elektronickej forme vo formáte pdf. (ďalej len „elektronická faktúra“). Elektronická faktúra je v zmysle zákona č. 222/2004 Z. z. o dani z pridanej hodnoty daňovým dokladom. Poskytovateľ sa zaväzuje elektronickú faktúru doručovať Objednávateľovi prostredníctvom elektronickej pošty, a to na emailovú adresu Objednávateľa: [podatelna@bbsk.sk](mailto:podatelna@bbsk.sk)

## Každá faktúra je uhrádzaná bankovým prevodom na účet Poskytovateľa, uvedenom v záhlaví tejto Zmluvy.

## Za deň úhrady faktúry sa považuje deň odoslania platby na účet Poskytovateľa uvedený v záhlaví tejto Zmluvy.

## Faktúra musí obsahovať nasledovné údaje: (i) názov projektu a kód ITMS, (ii) odvolávku na Objednávateľovo číslo tejto Zmluvy, (iii) popis plnenia v zmysle predmetu Zmluvy, (iv) bankové spojenie v zmysle Zmluvy, (v) identifikácia projektu, na základe ktorého je financovaný predmet Zmluvy a (vi) príslušné prílohy v súlade s touto Zmluvou. V prípade, ak faktúra nebude v súlade s platnými právnymi predpismi, vo faktúre budú uvedené nesprávne údaje a/ alebo nebude obsahovať všetky uvedené náležitosti, Objednávateľ je oprávnený takúto faktúru vrátiť Poskytovateľovi spolu s označením nedostatkov, pre ktoré bola vrátená. V tomto prípade nová lehota splatnosti začne plynúť doručením opravenej faktúry.

**Čl. V.**

# Práva a povinnosti Zmluvných strán

## Poskytovateľ sa zaväzuje riadne a včas poskytnúť Objednávateľovi Služby podľa tejto Zmluvy s odbornou starostlivosťou, vo vlastnom mene, na svoje náklady a nebezpečenstvo.

## Poskytovateľ sa zaväzuje informovať Objednávateľa o všetkých skutočnostiach, ktoré by mohli negatívne vplývať na plnenie Zmluvy.

## Poskytovateľ je povinný Služby splniť a dodať tak, aby boli v súlade s legislatívou platnou a účinnou v Slovenskej republike ku dňu dodania danej Služby.

## Objednávateľ sa zaväzuje všetky pripomienky, žiadosti, požiadavky, výhrady, doplnky, sťažnosti a pod. podávať Poskytovateľovi písomne, okrem odlišnej úpravy dohodnutých prípadov v tejto Zmluve.

## Objednávateľ sa zaväzuje poskytnúť Poskytovateľovi včas všetky informácie potrebné pre korektné plnenie predmetu Zmluvy. Objednávateľ sa zaväzuje oboznámiť Poskytovateľa s internými predpismi a smernicami, ktoré môžu súvisieť s predmetom plnenia podľa tejto Zmluvy.

## Objednávateľ sa zaväzuje poskytnúť Poskytovateľovi potrebnú súčinnosť pre riadne a včasné plnenie predmetu Zmluvy, zabezpečiť vstupy pracovníkov Poskytovateľa do všetkých potrebných priestorov, zabezpečiť potrebné priestory na testovanie a administráciu, poskytnúť prístup k hardvérovým a softvérovým prostriedkom, sieťam a systémom potrebným pre prevedenie Služieb Poskytovateľa.

## Poskytovateľ berie na vedomie, že plnenie za Služby tejto Zmluvy je financované aj formou nenávratného finančného príspevku v súlade so zákonom č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov. Poskytovateľ je preto z uvedených dôvodov povinný strpieť výkon kontroly/auditu/overovania oprávnenými osobami poverenými výkonom kontroly/auditu/overovania súvisiaceho s predmetom tejto Zmluvy a poskytnúť im všetku potrebnú súčinnosť, a to po dobu vyplývajúcu z aplikovateľných predpisov. Oprávnené osoby na výkon kontroly/auditu/ overovania sú najmä:

## Poskytovateľ NFP je Ministerstvo investícií, regionálneho rozvoja a informatizácie Slovenskej republiky;

## Riadiaci orgán pre Operačný program Integrovaná infraštruktúra je Ministerstvo dopravy a výstavby Slovenskej republiky;

## Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;

## Najvyšší kontrolný úrad SR a ním poverené osoby;

## Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu;

## Splnomocnení zástupcovia Európskej Komisie a Európskeho dvora audítorov;

## Orgán zabezpečujúci ochranu finančných záujmov EÚ;

## Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktami EÚ.

## Za strpenie výkonu kontroly podľa Zmluvy a poskytnutie súčinnosti pri výkone kontroly neprináleží Poskytovateľovi žiadna odmena, náhrada ani iné plnenie. Táto povinnosť trvá aj po zániku Zmluvy. V prípade zmeny vyššie uvedených legislatívnych aktov je Poskytovateľ povinný podriadiť sa kontrole príslušných orgánov tak, aby bol dosiahnutý účel sledovaný týmto zmluvným ustanovením; to platí aj pre prípad zmeny príslušných orgánov.

## Poskytovateľ je pri plnení tejto Zmluvy povinný dodržiavať všetky dotknuté ustanovenia všeobecne záväzných predpisov a technických noriem.

## Poskytovateľ je povinný:

## Chrániť a presadzovať práva a oprávnené záujmy Objednávateľa.

## Riadiť sa pokynmi Objednávateľa. Poskytovateľ nie je viazaný pokynmi Objednávateľa iba v prípade, pokiaľ sú v rozpore so zákonom či dobrými mravmi.

## Poskytovateľ podpisom tejto Zmluvy vyhlasuje, že pri plnení tejto Zmluvy bude dodržiavať ustanovenia zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v platnom znení. Poskytovateľ je povinný predmet tejto Zmluvy vykonávať prostredníctvom legálne zamestnaných osôb.

## Poskytovateľ plne zodpovedá za škody spôsobené Objednávateľovi alebo tretej strane porušením svojich právnych povinností.

* 1. Poskytovateľ podáva Objednávateľovi na jeho požiadanie **písomné správy o priebehu a postupe plnenia** Zmluvy prostredníctvom IT manažérov určených za obe Zmluvné strany, pričom postačuje forma elektronickej správy (e-mail) zaslanej z e-mailovej adresy Manažéra IT Poskytovateľa ..............................doručenej na e-mailovú adresu IT Manažéra Objednávateľa: robert.jany@bbsk.sk.

**Čl. VI.**

# Odstránenie vád

## Poskytovateľ sa zaväzuje, že bezplatne a bez zbytočného odkladu odstráni vady Služieb za nižšie uvedených podmienok.

## Právo Objednávateľa na bezplatné odstránenie vád podľa bodu 6.1. Zmluvy sa nevzťahuje na prípady, keď:

## vada preukázateľne vznikla neposkytnutím súčinnosti Objednávateľa podľa Zmluvy;

## vada preukázateľne vznikla v dôsledku nepoužívania výsledku Služieb v súlade s písomnými inštrukciami alebo písomnými odporúčajúcimi procedúrami, ktoré boli doručené Objednávateľovi;

## Objednávateľ požiadavku na odstránenie vady zasiela vždy písomne prostredníctvom elektronickej pošty na emailovú adresu Poskytovateľa: ........................................... alebo telefonicky na telefónnom čísle: .......................... potvrdené následne prostredníctvom elektronickej pošty na uvedenej emailovej adrese, pričom vada musí byť dostatočne a zrozumiteľne špecifikovaná. Poskytovateľ je povinný potvrdiť príjem hlásenia o vade bez zbytočného odkladu potom, čo sa o nej dozvedel.

**Čl. VII.**

# Zodpovednosť za škody

## Zmluvné strany zodpovedajú za škody v zmysle ustanovení zákona č. 513/1991 Zb. v znení neskorších predpisov (ďalej ako Obchodný zákonník).

## Poskytovateľ nezodpovedá za škody vzniknuté porušením povinností Objednávateľa, najmä porušením povinností podľa čl. V tejto Zmluvy, ak to vie Poskytovateľ preukázať.

**Čl. VIII.**

# Sankcie

## Objednávateľ je oprávnený v prípade omeškania Poskytovateľa s poskytnutím Služieb požadovať od Poskytovateľa zaplatenie zmluvnej pokuty vo výške 100,- EUR za každý kalendárny deň omeškania.

## V prípade, ak sa Objednávateľ dostane do omeškania s úhradou faktúry, Poskytovateľ má nárok fakturovať úrok z omeškania vo výške 0,02% z dlžnej čiastky za každý kalendárny deň omeškania.

**Čl. IX.**

# Výmena dôverných informácií

## Zmluvné strany sú povinné zaistiť utajenie získaných dôverných informácií spôsobom obvyklým pre utajovanie takýchto informácií, ak nie je výslovne dojednané inak. Táto povinnosť platí bez ohľadu na ukončenie platnosti a účinnosti Zmluvy. Zmluvné strany sú povinné zaistiť utajenie dôverných informácií aj u svojich pracovníkov, zástupcov, ako aj iných spolupracujúcich tretích strán, pokiaľ im takéto informácie boli poskytnuté.

## Za dôverné informácie sa považujú všetky a akékoľvek údaje, dáta, podklady, poznatky, dokumenty alebo akékoľvek iné informácie, bez ohľadu na formu ich zachytenia:

## ktoré sa týkajú Zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, interné predpisy, smernice, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o Zmluvnej strane);

## ktoré sa týkajú obchodných partnerov Zmluvných strán;

## pre ktoré je stanovený všeobecne záväznými právnymi predpismi Slovenskej republiky osobitný režim nakladania (najmä obchodné tajomstvo, bankové tajomstvo, daňové tajomstvo, telekomunikačné tajomstvo, osobné údaje, utajované skutočnosti);

## ktoré sú výslovne Zmluvnou stranou označené ako „dôverné“, „confidential“, „proprietary“ alebo iným obdobným označením.

## Dôverné informácie poskytnuté, odovzdané, oznámené, sprístupnené a/alebo akýmkoľvek iným spôsobom získané jednou Zmluvnou stranou od druhej Zmluvnej strany na základe a/alebo v akejkoľvek súvislosti so Zmluvou môžu byť použité výhradne na účely plnenia predmetu Zmluvy a v súlade s predpismi ktoré upravujú nakladanie s takýmito údajmi. Zmluvné strany sa zaväzujú dôverné informácie ako aj všetky informácie poskytnuté, odovzdané, oznámené, sprístupnené a/alebo akýmkoľvek iným spôsobom získané Zmluvnými stranami na základe Zmluvy a/alebo v akejkoľvek súvislosti so Zmluvou udržiavať v prísnej tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením, a to i po ukončení platnosti a účinnosti Zmluvy. Zmluvná strana nie je oprávnená bez predchádzajúceho písomného súhlasu druhej Zmluvnej strany dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia predmetu Zmluvy, a to ani po ukončení platnosti a účinnosti Zmluvy, s výnimkou prípadu ich poskytnutia /odovzdania /oznámenia/ sprístupnenia:

## odborným poradcom Zmluvnej strany (vrátane právnych, účtovných, daňových a iných poradcov, alebo audítorov), ktorí sú buď viazaní všeobecnou profesionálnou povinnosťou mlčanlivosti stanovenou alebo uloženou zákonom alebo sú povinní zachovávať mlčanlivosť na základe písomnej dohody so Zmluvnou stranou;

## subdodávateľom, ak sa subdodávateľ podieľa na plnení podľa Zmluvy, a ak je to potrebné pre účely plnenia povinností Poskytovateľa podľa Zmluvy, pričom subdodávateľ musí byť viazaný minimálne rovnakým rozsahom povinností vo vzťahu k ochrane dôverných údajov, ako sú viazané Zmluvné strany podľa Zmluvy.

## oprávneným osobám, ak to vyžadujú všeobecne záväzné právne predpisy

## Povinnosť Zmluvných strán zachovávať mlčanlivosť o dôverných informáciách sa nevzťahuje na informácie, ktoré:

## boli zverejnené už pred podpisom Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú;

## sa stanú všeobecne a verejne dostupné po podpise Zmluvy z iného dôvodu ako z dôvodu porušenia povinností podľa Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú;

## majú byť sprístupnené na základe povinnosti stanovenej zákonom, rozhodnutím súdu, prokuratúry alebo iného oprávneného orgánu verejnej moci, boli vyvinuté Zmluvnou stranou nezávisle na informáciách získaných od druhej Zmluvnej strany, získané Zmluvnou stranou od tretej strany, ktorá ich legitímne získala alebo vyvinula, a ktorá nemá žiadnu povinnosť, ktorá by obmedzovala ich zverejňovanie.

## Poskytovateľ je oprávnený poskytnúť dôverné informácie tretím osobám v rozsahu, v akom sú tieto informácie požadované v súťažných podkladoch za účelom účasti Poskytovateľa vo verejnom obstarávaní, obstarávaní, alebo v inom procese výberu dodávateľa osobami, ktoré nie sú obstarávateľom alebo verejným obstarávateľom len po predchádzajúcom písomnom súhlase Objednávateľa.

## Za porušenie tohto článku sa nepovažuje zverejnenie tejto Zmluvy v Centrálnom registri zmlúv v súlade so zákonom č. 211/2000 Z. z. o slobodnom prístupe k informáciám v znení neskorších predpisov.

**Čl. X.**

# X. Ukončenie Zmluvy

## Táto Zmluva zanikne úplným naplnením povinností oboch Zmluvných strán. Zmluvu je taktiež možné ukončiť písomnou dohodou Zmluvných strán, alebo písomným odstúpením od Zmluvy podľa podmienok v tejto Zmluve.

## V prípade zániku Zmluvy dohodou Zmluvných strán, táto zaniká dňom uvedeným v tejto dohode. V dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia ku dňu zániku Zmluvy dohodou.

## Ak Poskytovateľ koná v rozpore s touto Zmluvou, súťažnými podkladmi, právnymi predpismi alebo pokynmi Objednávateľa a na písomnú výzvu Objednávateľa toto konanie a jeho následky v určenej lehote neodstráni, je Objednávateľ oprávnený od Zmluvy odstúpiť.

## Odstúpenie od Zmluvy musí mať písomnú formu a musí byť druhej Zmluvnej strane doručené. Účinky odstúpenia nastávajú ex nunc dňom doručenia odstúpenia druhej Zmluvnej strane. Ak pri odstúpení nastane situácia, že už časť plnenia podľa tejto Zmluvy bola Zmluvnými stranami vykonaná, to, čo sa už nedá vrátiť si Zmluvné strany započítajú a dohodou sa vysporiadajú.

**Čl. XI.**

# XI. Iné dojednania (využitie subdodávateľov a i.)

## Poskytovateľ prehlasuje, že po dobu plnenia predmetu Zmluvy bude trvale disponovať odbornou spôsobilosťou pre plnenie Zmluvy, ktorá bola podmienkou jeho výberu ako Poskytovateľa, t.j. že bude mať k dispozícii všetkých požadovaných expertov a špecialistov pre naplnenie predmetu Zmluvy.

* 1. Poskytovateľ predkladá v prílohe č. 5 k tejto Zmluve zoznam všetkých svojich subdodávateľov s uvedením  ich identifikačných údajov, predmetu a podielu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Poskytovateľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je Poskytovateľ povinný oznámiť Objednávateľovi akúkoľvek zmenu údajov o subdodávateľovi.
  2. Poskytovateľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr, je Poskytovateľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Objednávateľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je Poskytovateľ povinný oznámiť Objednávateľovi akúkoľvek zmenu údajov o novom subdodávateľovi.
  3. Osoba, ktorá sa má stať subdodávateľom, sa subdodávateľom stáva podľa tejto Zmluvy schválením zo strany Objednávateľa, ktoré sa učiní podpisom nového navrhovaného znenia Zoznamu subdodávateľov vo forme dodatku k Zmluve. Objednávateľ je oprávnený subdodávateľa odmietnuť z dôvodu akejkoľvek pochybnosti o schopnosti riadneho plnenia Zmluvy, odmietnutie sa Poskytovateľ zaväzuje bez výhrad rešpektovať.
  4. Povinnosti uvedené v ods. 1 a 2 tohto čl. Zmluvy nie je Poskytovateľ povinný plniť v prípade subdodávateľov, ktorí mu dodávajú tovary.
  5. Poskytovateľ je oprávnený plniť predmet tejto Zmluvy výlučne prostredníctvom subdodávateľov podľa tohto čl. Zmluvy. Za plnenie subdodávateľa zodpovedá Poskytovateľ ako za plnenie vlastné. Poskytovateľ je ďalej povinný vykonávať všetky činnosti podľa tejto Zmluvy, čo platí aj pre prípady, ak tieto vykonáva prostredníctvom subdodávateľa, len na to dostatočne odborne kvalifikovanými osobami. Pokiaľ Poskytovateľ v procese verejného obstarávania uviedol na preukázanie splnenia akejkoľvek kvalifikácie konkrétnu fyzickú osobu (ďalej len „Expert“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania činnosti týmto Expertom, je Poskytovateľ povinný zabezpečiť nahradenie Experta inou osobou spĺňajúcou podmienku účasti podľa § 34 ods. 1 písm. g) ZVO pred daného Experta tak, ako bola stanovená vo verejnom obstarávaní, o čom bezodkladne písomne upovedomí Objednávateľa aj s preukázaním splnenia predmetnej podmienky účasti (kvalifikácie). Takúto náhradnú osobu je Objednávateľ z dôvodov nedostatočnej kvalifikácie oprávnený do 10 dní od oznámenia odmietnuť a Poskytovateľ je za rovnakých podmienok povinný nahradiť osobu Experta. V súvislosti s plnením tejto Zmluvy a všetkými činnosťami sa Poskytovateľ zaväzuje postupovať v striktnom súlade s ust. § 34 ods. 3 ZVO a ust. § 41 ods. 1 písm. b) ZVO a je povinný zabezpečiť, aby všetci subdodávatelia a Experti spĺňali podmienky v zmysle predmetných ustanovení a tieto dodržiavali počas celého trvania Zmluvy.
  6. Zmluvné strany sa dohodli za účelom zabezpečenia všetkých povinností Poskytovateľa podľa tohto čl. Zmluvy na zmluvnej pokute tak, že v prípade porušenia ktorejkoľvek povinnosti týkajúcej sa subdodávateľov alebo ich zmeny zo strany Poskytovateľa, má Objednávateľ okrem práva odstúpiť od Zmluvy, aj nárok na zmluvnú pokutu vo výške 5 % z celkovej Ceny podľa tejto Zmluvy, za každé takéto porušenie, a to aj opakovane. Zmluvné strany prehlasujú, že považujú dohodnutú výšku zmluvnej pokuty za primeranú, vzhľadom na charakter a povahu zmluvnou pokutou zabezpečovaných povinností Poskytovateľa a celkovú cenu za plnenie podľa tejto Zmluvy. Uplatnením si zmluvnej pokuty nie je dotknuté právo Objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie predmetnej zmluvnej pokuty nezbavuje Poskytovateľa povinností podľa tohto čl. Zmluvy.

**Čl. XII.**

# XII. Záverečné́ ustanovenia

## Zmluva je vyhotovená́ v štyroch rovnopisoch, po dva pre Zmluvné strany.

## Zmluva nadobúda platnosť dňom jej podpisu Zmluvnými stranami, ak bola Zmluva podpísaná Zmluvnými stranami v ten istý deň; alebo dňom jej podpisu poslednou Zmluvnou stranou, ak Zmluva nebola podpísaná Zmluvnými stranami v ten istý deň a účinnosť dňom nasledujúcim po dni jej zverejnenia v príslušnom registri v súlade so zákonom č. 211/2000 Z. z. o slobodnom prístupe k informáciám v znení neskorších predpisov.

## Práva a povinnosti vyplývajúce z tejto Zmluvy, avšak výslovne v nej neuvedené, sa budú riadiť príslušnými ustanoveniami Obchodného zákonníka a ďalšími platnými právnymi predpismi Slovenskej republiky.

## Poskytovateľ je oprávnený vykonať naviac práce/plnenia nad rozsah dohodnutý v tejto Zmluve až na základe predchádzajúcej dohody Zmluvných strán uzatvorenej vo forme písomného a očíslovaného dodatku k tejto Zmluve, v ktorom si Zmluvné strany dohodnú rozsah naviac prác/plnenia, ich termín realizácie, výšku ceny za ich vykonanie a spôsob ich úhrady, resp. iné podmienky potrebné pre realizáciu prác/plnení naviac. Objednávateľ je povinný zaplatiť cenu za vykonanie prác/plnení naviac, až po platnom uzatvorení písomného dodatku k tejto Zmluve a ich riadnom a včasnom vykonaní. Poskytovateľ nie je oprávnený vykonávať práce/plnenie naviac bez predchádzajúceho písomného dodatku k tejto Zmluve.

## Poskytovateľ vyhlasuje a bez možnosti liberácie zodpovedá za to, že plnenie Poskytovateľa bude bez právnych vád, t. j. najmä nebude zaťažené akýmikoľvek právami tretej osoby. V prípade zistenia právnych vád je Poskytovateľ povinný bezodkladne odstrániť právne vady plnenia Poskytovateľa tak, aby jeho plnením nedošlo k porušovaniu práv tretích osôb, najmä vysporiadaním práv s tretími osobami, eventuálne úpravou plnenia Poskytovateľa, všetko na náklady Poskytovateľa. Zodpovednosť Poskytovateľa za škodu tým nie je dotknutá.

## Každá zo Zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. ich časť na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo Zmluvných strán, je druhá zmluvná strana oprávnená od Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od Zmluvy doručené druhej Zmluvnej strane. Tým nie je dotknuté právo na náhradu škody.

## V prípade, ak bude podľa tejto Zmluvy potrebné doručovať druhej Zmluvnej strane akúkoľvek písomnosť a v tejto Zmluve nie je ustanovené inak, doručuje sa táto písomnosť na adresu Zmluvnej strany uvedenú v záhlaví Zmluvy, dokiaľ nie je zmena adresy písomne oznámená druhej Zmluvnej strane. V prípade, ak sa písomnosť aj pri dodržaní týchto podmienok vráti nedoručená, Zmluvné strany sa dohodli, že účinky doručenia nastávajú tretím dňom po vrátení zásielky Zmluvnej strane, ktorá zásielku poslala.

## V rámci plnenia záväzku zo strany Poskytovateľa, je Poskytovateľ povinný dodať všetky príslušné zdrojové aj výsledné dátové súbory súvisiace s predmetom plnenia, vrátane prevodu príslušných práv k predmetným dátam tak, aby ich BBSK mohol publikovať, resp. inak využívať ako tzv. otvorené dáta, najmä na Portáli otvorených údajov BBSK. Dáta musia byť zmluvným partnerom dodané v štandardných otvorených formátoch napr. CSV, TXT, XLSX, JSON alebo XML alebo v geoformátoch GeoJSON, SHP, prípadne iných strojovo čitateľných a štandardne používaných formátoch.“

## Ak bude akékoľvek ustanovenie Zmluvy vyhlásené za neplatné alebo nevymožiteľné, platnosť alebo vymožiteľnosť ostatných ustanovení Zmluvy zostane nedotknutá. V takomto prípade sa Zmluvné strany dohodli, že uzatvoria dodatok k Zmluve a tie ustanovenia, ktoré stratili platnosť, alebo sa stali nevymožiteľnými, nahradia ustanoveniami, ktorých formulácie a znenia budú čo najviac podobné pôvodnému zámeru s tým, aby bol zachovaný účel a cieľ tejto Zmluvy, pri rešpektovaní nových faktov, bez ujmy pre obidve Zmluvné strany.

## Ak v Zmluve nie je výslovne stanovené inak, Zmluvu je možné meniť len písomnou dohodou Zmluvných strán (dodatkom). V prípade ukončenia platnosti Zmluvy dohodou Zmluvných strán, musí mať táto dohoda písomnú formu.

## Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie, alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.

## Zmluvné strany vyhlasujú, že túto Zmluvu uzatvorili slobodne, vážne, rozumejú jej obsahu a na znak súhlasu s jej obsahom ju vlastnoručne podpisujú.

## Prílohami tejto Zmluvy sú alebo sa postupne stanú nasledovné prílohy:

Príloha č. 1 – Technická špecifikácia služby

Príloha č. 2 – Harmonogram

Príloha č. 3 – Návrh na plnenie kritéria predložený v ponuke

Príloha č. 4 – Rozpočet

Príloha č. 5 – Zoznam subdodávateľov/Čestné vyhlásenie o nevyužití subdodávateľov

Obsah príloh je neoddeliteľnou súčasťou obsahu záväzkového vzťahu založeného touto Zmluvou.

|  |  |  |
| --- | --- | --- |
| **Poskytovateľ** |  | **Objednávateľ** |
| V ................................, dňa ............. |  | V ................................, dňa ............. | |
|  |  |  | |
| meno, funkcia, podpis |  | meno, funkcia, podpis | |

**Čl. XIII.**

# Prílohy

**Príloha č.1 – technická špecifikácia služby**

**Špecifikácia služby: Analýzy informačnej bezpečnosti a kybernetickej bezpečnosti prevádzky IT sieťových služieb a systémov BBSK.**

Výstupom služby analýzy Poskytovateľa bude:

1. Overenie plnenia bezpečnostných opatrení podľa vyhlášky č.362/2018 Z.z Národného bezpečnostného úradu, ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení a plnenie ustanovení zákona.
2. Klasifikácia informačných aktív a kategorizácie informačných systémov a sietí podľa vyhlášky NBÚ č.362/2018 Z.z § 4, ktorá bude slúžiť ako podklad v vypracovaniu zoznamu nápravných opatrení.
3. Návrh nápravných opatrení v kontexte plnenia povinnosti vyplývajúcich zo zákona č.95/2019 Z.z. o informačných technológiách vo verejnej správe a zákona č.69/2018 Z.z. o kybernetickej bezpečnosti.
4. Komplexné ohodnotenie zraniteľností organizácie s transferom znalostí na zamestnancov BBSK. Poskytnutá služba musí obsahovať:

*Ohodnotenie zraniteľností z externého prostredia:*

* + 1. Identifikácia informácií zistiteľná prostredníctvom techník OSINT.
    2. Automatizovaný test sieťových a webových služieb.
    3. Manuálne overenie zistených zraniteľností.
    4. Exploitácia zistených zraniteľností.
    5. Pre dostupné webové portály aj overenie webových služieb v zmysle metodiky OWASP 4.2.
    6. Klasifikáciu zraniteľností a návrh bezpečnostných opatrení.

*Ohodnotenie zraniteľností z interného prostredia:*

* + 1. Mapovanie aktív.
    2. Automatizované overenie zraniteľností v interných infraštruktúrach.
    3. Manuálna verifikácia zistených zraniteľností.
    4. Overenie možností lateral movement v organizácií.
    5. Exploitácia zraniteľností.
    6. Klasifikácia zraniteľností a návrh bezpečnostných opatrení.

Výsledkom služby musí byť správa z ohodnotenia zraniteľností, ktorá obsahuje minimálne:

* + 1. Použité metodiky.
    2. Použité nástroje a spôsob ich použitia.
    3. Podrobný zoznam nájdených bezpečnostných zraniteľností a vektorov útoku pre každú zraniteľnosť.
    4. Popis zraniteľnosti.
    5. CVSS maticu a ohodnotenie.
    6. Dôkaz existencie zraniteľnosti.
    7. Návrh bezpečnostných opatrení.

1. Komplexné interné posúdenie stavu kybernetickej bezpečnosti na procesnej, organizačnej a technickej úrovni.
   1. Analýza bezpečnostnej architektúry organizácie.
      * Best practices z hľadiska odolnosti voči štandardným kybernetickým útokom.
      * Best practices z hľadiska odolnosti voči relevantným kybernetickým útokom.
   2. Analýza konfigurácie sieťových prvkov z hľadiska kybernetickej bezpečnosti:
      * Sieťové firewally,
      * Access a Core Switche,
      * Edge routery.
   3. Analýza konfigurácie bezpečnostných prvkov:
   * Antimalware,
   * Network Behavior Analytics riešenie,
   * Intrusion Prevention System.
   1. Analýza konfigurácie domény AD:
      * Súlad s best practices,
      * Súlad s CIS lvl 1.
      * V rámci služby je potrebné dodať aj implementačné politiky na implementáciu CIS lvl1.
   2. Analýza spôsobilostí zachytávania digitálnych stôp v prípade kybernetického útoku.
   3. Posúdenie pripravenosti organizácie na kybernetický útok:
      * Komplexné posúdenie pripravenosti na zvládnutie útoku typu ransomware.
      * Posúdenie vykonávaných záloh v prípade ransomware útoku.
      * Vypracovanie plánu na riešenie kybernetického útoku typu ransomware.
2. Pod IT sieťovými službami a systémami v tomto dokumente sa posudzujú nasledovné oblasti:
3. Elektronická pošta (email) a súvisiace systémy (ich SW a HW) zabezpečujúce tok emailovej komunikácie v rámci BBSK, ktoré poskytuje úradu, jeho aktívam a zamestnancom bezpečné prostredie na odosielanie a prijímanie e-mailov.
4. WEB služby, hlavne WEB brána (Proxy), ako aj súvisiace systémy (SW a HW), ktoré zabezpečujú bezpečnú komunikáciu koncových užívateľov do Internetu.
5. Autentifikačné služby, slúžiace na autentifikáciu koncových užívateľov alebo systémov pristupujúcich na sieťové služby (Email, proxy, fileserver...), príklad AD/LDAP.
6. Firewall systémy zabezpečujúce bezpečné kontrolované oddelenie pripojenia k internetu, DMZ, interná sieť LAN, prípadne iné siete – v závislosti od topológie siete to môže byť jedna, dve alebo viac sieti a Firewallov.
7. Ochranné sieťové systémy a systémy pre detekciu alebo zabránenie úniku dát (IPS, IDS, DLP...).
8. Ochranné systémy - pre koncové stanice a servery - Antivírus, anti-malvér alebo EDR.
9. LAN a WIFI systémy tvoriace internú alebo hosťovskú sieť a zabezpečujúce kontrolované pripojenia koncových užívateľov k ďalším službám.
10. WAN systémy tvoriace prepojenie na externé lokácie.
11. VPN systémy zabezpečujúce pripojenie koncových užívateľov zvonku do internej siete.
12. Doplnkové sieťové služby ako DHCP, NTP, SYSLOG, SIEM.
13. Softvéry a aplikácie, ktoré akýmkoľvek spôsobom monitorujú, alebo manažujú komponenty horeuvedených služieb a systémov (napríklad LAN manager).
14. Špecializované sieťové sondy alebo analyzéry, ktoré monitorujú komunikáciu (napr. NetFlow, TAP monitor), alebo aktívne zasahujú do komunikácie (napr. IPS, aktívne forenzné systémy, a pod.).
15. Pod súvisiacimi systémami sa rozumejú systémy, ktoré nie sú nevyhnutne neoddeliteľnou súčasťou danej služby, ale ktoré slúžia ako:
16. doplnková služba/systém danej služby/systému (príklad – antispamový filter pre Elektronickú poštu, pokiaľ je umiestnený na inom serveri ako emailový server, alebo je dodávaný formou externej služby - napr. cloud),
17. doplnok, ktorého nefunkčnosť by službu obmedzila, alebo zmenila úroveň jej bezpečnosti (príklad autentifikácia pre emailových klientov, email brána v DMZ perimetri, autentifikačný server druhej úrovne).
18. Technickými krokmi pre realizáciu analýzy informačnej bezpečnosti služieb a systémov budú:
19. Analýza fyzickej bezpečnosti.
20. Analýza hardvérových komponentov – Servery, Dátové úložiská, Pracovné stanice.
21. Analýza softvérových komponentov – Serverové OS, OS pracovných staníc a aplikácie.
22. Analýza riadenia zraniteľností – Audit procesov aktualizácie OS, aplikácií.
23. Analýza komunikačných kanálov - prístupy do sieťových služieb a systémov cez softvér na pracovný staniciach, mobilných zariadeniach, web alebo iné spôsoby pripojenia.
24. Analýza administrátorských ako aj užívateľských účtov sieťových služieb a systémov.
25. Analýza prevádzkových záznamov (log, syslog).
26. Analýza procesov pre obnovenie dát v prípade ich straty.
27. Metodiky zisťovania pre realizáciu analýzy informačnej bezpečnosti sieťových služieb a systémov budú:
28. Fyzicky – návštevou datacentier kde sú sieťové služby a systémy prevádzkované.
29. Pomocou aplikácie pre zisťovanie existencie zariadenia v sieti a v doméne.
30. Analýzou procesov týkajúcich sa prevádzky sieťových služieb a systémov.
31. Auditovaným prístupom na konfiguračné rozhrania sieťových služieb a systémov.
32. Rozhovorom s poverenými zamestnancami objednávateľa – administrátormi sieťových služieb a systémov.
33. Auditovaným prístupom slúžiacim na otestovanie využitia zraniteľností sieťových služieb a systémov.
34. Komplexná správa musí obsahovať výsledky analýz všetkých systémov a podsystémov BBSK z bodov A. a B. Výstupom analýzy informačnej a kybernetickej bezpečnosti prevádzky sieťových služieb a systémov bude aj kontrola plnenia prevádzkovateľa informačných systémov podľa Vyhlášky č. 179/2020 Z. z. ktorou sa ustanovuje spôsob kategorizácie a obsah bezpečnostných opatrení informačných technológií verejnej správy vo vzťahu k jednotlivým kategóriám informačných aktív predovšetkým z pohľadu:

* organizácie kybernetickej bezpečnosti a informačnej bezpečnosti,
* riadenia rizík kybernetickej bezpečnosti a informačnej bezpečnosti,
* personálnej bezpečnosti,
* riadenia kybernetickej bezpečnosti a informačnej bezpečnosti vo vzťahoch s tretími stranami,
* technických zraniteľností systémov a zariadení,
* riadenia bezpečnosti sietí a informačných systémov,
* riadenia prevádzky,
* riadenia prístupov,
* kryptografických opatrení,
* riešenia kybernetických bezpečnostných incidentov,
* monitorovania, testovania bezpečnosti a bezpečnostných auditov,
* fyzickej bezpečnosti a bezpečnosti prostredia,
* kontinuity prevádzky,

1. Požadovaná výstupná dokumentácia

Výstupná dokumentácia plnenia služby bude dodaná vo forme dokumentácie MS Word, MS Excel resp. MS Access, a pod., pričom časť údajov bude spracovaná vo formáte na prenos údajov do Klientského modulu evidencie informačných aktív, ich klasifikácie a kategorizácie a riadenia rizík a incidentov.

Správa musí obsahovať spôsob uskutočnenia analýzy, kroky prevedené na získanie informácií, výstup získaných informácií, zistené riziká a odporúčania na elimináciu rizík.

Tieto výstupy taktiež umožnia overiť skutkový stav, či prevádzkovateľ spĺňa povinnosti vyplývajúcich zo zákona č.95/2019 Z.z. o informačných technológiách vo verejnej správe a zákona č. 69/2018 Z.z. o kybernetickej bezpečnosti, pričom výstupy analýzy navrhnú nápravné opatrenia.

**Príloha č. 2 - Harmonogram**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Výstup/funkcionalita projektu | T | T+1M | T+2M | T+3M | T+4M | T+5M | T+6M | T+7M | T+8M | T+9M | T+10M | T+11M | T+12M | T+13M | T+14M |
| **Analýza a dizajn** |  |  |  |  |  |  |  |  |  |  |  |  |  |  |  |
| IT programátor/vývojár |  | 1 |  |  |  |  |  |  |  |  |  |  |  |  |  |
| IT analytik | 1 | 1 | 1 | 1 | 1 |  |  |  |  |  |  |  |  |  |  |
| Špecialista pre bezpečnosť IT |  |  |  |  |  |  |  |  |  |  |  |  |  |  |  |
| **Implementácia a testovanie** |  |  |  |  |  |  |  |  |  |  |  |  |  |  |  |
| IT programátor/vývojár |  |  |  |  |  |  | 1 | 1 |  |  |  |  |  |  |  |
| IT tester |  |  |  |  |  |  |  |  |  |  |  |  |  |  |  |
| Špecialista pre infraštruktúrny/HW špecialista |  |  |  |  |  |  |  | 1 | 1 |  |  |  |  |  |  |
| **Nasadenie** |  |  |  |  |  |  |  |  |  |  |  |  |  |  |  |
| IT programátor/vývojár |  |  |  |  |  |  |  |  |  |  |  |  |  |  |  |

Vysvetlivky :

T Mesiac účinnosti zmluvy

T+1M Mesiac účinnosti zmluvy + 1 mesiac

**Príloha č. 3 – Návrh na plnenie kritéria predložený v ponuke**

**Príloha č. 4 – Rozpočet – na doplnenie!**

Detailný rozpočet dodá dodávateľ pred podpisom Zmluvy na základe podkladov Objednávateľa.

**Príloha č. 5 ~~–~~ Zoznam subdodávateľov/Čestné vyhlásenie o nevyužití subdodávateľov**